ນາຍົກໄທຮຽກຮ້ອງໃຫ້ກຸ່ມ ການເມືອງຮ່ວມສາມັກຄີກັນ ຕ້ານນໍ້າຖ້ວມ (ເບິ່ງສະໄລດ໌)
ທ່ານນາງຍິ່ງລັກ ນາຍົກລັດຖະມົນຕີໄທ ຮຽກຮ້ອງໃຫ້ ພວກພັກການເມືອງຕ່າງໆ ຮ່ວມສາມັກຄີກັນ ຕ້ານໄພນໍ້າຖ້ວມ ທີ່ນະຄອນຫລວງ.
ນາຍົກລັດຖະມົນຕີໄທ ທ່ານນາງຍິ້ງລັກ ຊິນນະວັດຮຽກຮ້ອງໃຫ້ພວກ ກຸ່ມການເມືອງທຸກພັກຝ່າຍຈົ່ງຮ່ວມສາມັກຄີກັນ ຂະນະທີ່ພວກທະຫານແລະພະນັກງານສູ້ຊົນສ້າງຄູກັນນໍ້າຖ້ວມເພື່ອປົກປ້ອງບາງກອກຈາກໄພ ນໍ້າຖ້ວມທີ່ຮ້າຍແຮງຂຶ້ນນັບມື້ນັ້ນ ພວກທະຫານແລະອາສາສະມັກຫລາຍຮ້ອຍຄົນພາກັນກອງຖົງຂີ້ຊາຍຂຶ້ນເປັນຄູກັນນໍ້າເພື່ອ ປົກປ້ອງພວກສູນອຸດສາຫະກໍາແລະບ້ານເຮືອນຕ່າງໆໃນກໍ້າເໜືອຂອງນະຄອນຫລວງບາງ ກອກໃນວັນພຸດມື້ນີ້ ຄຳ ເຕືອນຂອງລັດຖະບານໄດ້ບົ່ງຊື່ຫລາຍໆເຂດທີ່ອາດສາມາດຖືກ ນໍ້າຖ້ວມໄດ້ຍ້ອນຄວາມສະລັບຊັບຊ້ອນຕ່າງໆໃນການສ້າງຄູກັນນໍ້ານັ້ນ ນາຍຮ້ອຍໂທທະຫານຄົນນຶ່ງກ່າວເຕືອນວ່າ ອ່າງບຳບັດນໍ້າໂສໂຄກຢູ່ໃນເຂດນຶ່ງກໍາລັງປະ ເຊີນກັບໄພອັນຕະລາຍ ນາຍຮ້ອຍໂທທະຫານທ່ານນີ້ກ່າວຕໍ່ໄປວ່າ ຖ້າອ່າງເກັບນໍ້າໂສໂຄກແຫ່ງນີ້ຖືກນໍ້າຖ້ວມ ພວກນໍ້າເນົ່ານໍ້າເໝັນກໍຈະໄຫລເຂົ້າສູ່ພວກໂຮງຈັກໂຮງງານແຫ່ງຕ່າງໆ ທ່ານນາງຍິ້ງລັກໄດ້ຂີ່ເຮືອບິນເຮລີຄອບເຕີ້ໄປສໍາຫລວດເບິ່ງຂົງເຂດຕ່າງໆທີ່ປະສົບກັບໄພ ນໍ້າຖ້ວມໃນວັນພຸດມື້ນີ້ ແລະຫລັງຈາກນັ້ນທ່ານນາງກ່າວຕໍ່ບັນດານັກຂ່າວວ່າ ທ່ານນາງບໍ່ ສາມາດຮັບມືກັບວິກິດການນີ້ໄດ້ໂດຍລໍາພັງ ທ່ານນາງໄດ້ຮຽກຮ້ອງໃຫ້ພວກພັກການເມືອງ ຝ່າຍຄ້ານຕ່າງໆໃຫ້ເອົາການເມືອງໄວ້ຕ່າງຫາກ ແລະໃຫ້ຮ່ວມໄມ້ຮ່ວມມືກັນກັບລັດຖະບານ ຂອງທ່ານນາງເພື່ອຟື້ນຟູຈິດໃຈຂອງປະຊາຊົນກັບຄືນມາ